Mikä on ongelma ja miksi se on ongelma EU:n tasolla?

Kolmannen alan osalta vaikutustenarvioinnissa keskitytään kysymyksiin, jotka koskevat arvon jakautumista verkkoympäristön arvoketjuissa, ja siinä tehdään ero oikeudenhaltijoiden prosessin alkupäässä kohtaamien ongelmien (sisällön lisensointi tietyntyyppisiä verkkopalveluja varten) ja luovan työn tekijöiden prosessin loppupäässä kohtaamien ongelmien (sopimusneuvottelut teosten käyttämiseksi) välillä. Oikeudenhaltijoilla on vaikeuksia sisältönsä hallinnassa ja korvauksien saannissa, kun sisältöä hyödynnetään verkkopalveluissa, joihin tallennetaan loppukäyttäjien lataamaa sisältöä ja tarjotaan pääsy siihen. Myös lehtikustantajilla on vaikeuksia julkaisujensa lisensoinnissa ja verkkopalveluissa tapahtuvan luvattoman käytön estämisessä. Lisäksi oikeudellinen epävarmuus koskee kaikkia kustantajia ja niiden mahdollisuutta saada korvaus teosten käytöstä poikkeuksen nojalla. Tekijöillä ja esiintyjillä (luovan työn tekijät) ei välttämättä ole aina käytössään riittävästi tietoja teostensa käytöstä, jotta ne voisivat neuvotella itselleen sopivan korvauksen vastineeksi oikeuksiensa käytöstä.

Toisella alalla tekijänoikeuden nykyisten poikkeuksien nojalla sallittujen toimien oikeudellinen epävarmuus erityisesti digitaaliympäristössä on tunnistettu digitaalisten sisämarkkinoiden toimintaan vaikuttavaksi merkittäväksi ongelmaksi. Oikeudellinen epävarmuus vaikuttaa sekä opettajiin että oppilaisiin ja opiskelijoihin, jotka käyttävät suojattua sisältöä digitaalisesti tuetussa rajatylittävässä opetustoiminnassa. Se vaikuttaa myös tutkijoiden mahdollisuuksiin toteuttaa tekstin- ja tiedonlouhintaa sellaisesta sisällöstä, johon niillä on laillinen pääsy. Lisäksi oikeudellinen epävarmuus ja suhteettomat kustannukset voivat vaikuttaa haitallisesti myös kulttuuriperintölaitosten toimiin teosten säilyttämiseksi etenkin digitaalisessa muodossa.

Ensimmäisellä alalla vaikutustenarvioinnissa käsitellyt kysymykset liittyvät suoraan ongelmiin, joita lähetystoiminnan harjoittajat, edelleenlähetyspalvelujen tarjoajat, tilausvideopalvelualustat tai kulttuuriperintölaitokset kohtaavat oikeuksia hankkiessaan. Lähetystoiminnan harjoittajilla on vaikeuksia oikeuksien hankkimisessa erityisesti sellaisten televisio- ja radio-ohjelmien tekemiseksi, jotka ovat saatavilla verkossa maiden rajojen yli. Edelleenlähetyspalveluja koskevien oikeuksien hankkiminen voi myös osoittautua hankalaksi muille kuin kaapelioperaattoreille niiden tarjotessa muista jäsenvaltioista peräisin olevia kanavia. Satelliitti- ja kaapelidirektiivin (direktiivi 93/83/ETY) toimintaa koskevan arvioinnin keskeisimmät löydökset on otettu huomioon arvioitaessa näiden ongelmien laajuutta ja ongelmien mahdollisia ratkaisuja. Verkko-oikeuksien hankkimisen vaikeudet ovat osasyynä eurooppalaisten audiovisuaalisten teosten vähäiseen saatavuuteen tilausvideopalveluissa. Kulttuuriperintölaitoksilla on merkittäviä hankaluuksia kokoelmiinsa kuuluvien, myynnistä poistuneiden teosten digitointiin liittyvien oikeuksien hankkimisessa ja näiden teosten laittamisessa yleisön saataville.

Yleistavoitteita on kolme:

Toisen alan osalta yhdenmukaistamisen nykyinen taso rajoittaa jäsenvaltioiden mahdollisuutta toimia tekijänoikeuden alalla, koska ne eivät voi yksipuolisesti muuttaa yhdenmukaistettujen oikeuksien ja poikkeuksien soveltamisalaa. EU:n tason ratkaisu on tarpeen myös oikeusvarmuuden takaamiseksi rajatylittävissä tilanteissa. Kolmannen alan osalta EU:n tason toimia voidaan perustella sekä jo toteutetulla yhdenmukaistamisella (erityisesti oikeudet) että sisällön verkossa jakamisen valtioiden rajat ylittävällä ulottuvuudella. Kansallisen tason toimet eivät olisi riittävän tehokkaita ongelmien ratkaisemiseksi (koska ne eivät olisi riittävän laaja-alaisia) vaan ne voisivat luoda uusia esteitä ja lisätä markkinoiden hajanaisuutta. Toimet on toteutettava EU:n tasolla oikeusvarmuuden takaamiseksi luovan työn tekijöille ja niille, jotka investoivat sisältöön, sekä sisällön levittäjille ja käyttäjille. Näin parannetaan oikeudenhaltijoiden mahdollisuuksia oikeuksiensa harjoittamiseen verkkoympäristössä ja taataan tasavertaiset toimintamahdollisuudet digitaalisilla sisämarkkinoilla.